stanford-oval/wikipedia huggingface dataset:
Pahajärvi (Pello, Sirkkakoski)

| Pahajärvi |
| --- | --- |
Valtiot:  Suomi
Paikkakunta:  Pello
Koordinaatit:  66°39′41″N, 24°29′48″E
Vesistöalue ja valuma-alueen tietoja
Laskujoki:  Pahaoja 
Järvinumero:  67.961.1.002
Mittaustietoja
Pinnankorkeus:  117,3 m  
Rantaviiva:  0,805 km  
Pinta-ala:  4,416 ha  
Saaria:  ei saaria 
 fiPahajärvi 
Pahajärvi  on Lapissa Pellossa Sirkkakosken kylän lähellä sijaitseva järvi.
Maantietoa

Järven pinta-ala on 4,4 hehtaaria, se on 300 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Vesistösuhteet

Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Iso-Vietosen–Raanujärven alueella (67.96), jonka Iso-Vietosen alueeseen (67.961) se kuuluu. Järven vedenpinnan korkeus on 117,3 metriä mpy.
Seine-Maritime

Seine-Maritime on Ranskan departementti numero 76. Se sijaitsee Pohjois-Ranskassa Englannin kanaalin rannalla Ylä-Normandian hallintoalueella. Departementti on pinta-alaltaan 6 278 neliökilometriä, ja siellä on 1 243 830 asukasta (2006). Seine-Maritimen pääkaupunki on Rouen. Le Havre on tärkeä satamakaupunki. Seine-Maritime on jaettu edelleen kolmeen arrondissementtiin, 35 kantoniin ja 710 kuntaan.
Seine-Inférieure oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Se muodostettiin osasta Normandian provinssia. Vuonna 1951 departementin nimeksi vaihdettiin Seine-Maritime.
Aiheesta muualla

Kuvia tai muita tiedostoja aiheesta Seine-Maritime Wikimedia Commonsissa
Seine-Maritime-departementin kotisivut (ranskaksi)
Sergei Novikov

Sergei Novikov tarkoittaa seuraavia henkilöitä:
Sergei Novikov, valkovenäläinen ampumahiihtäjä
Sergei Novikov, venäläinen hiihtäjä
Sergei Novikov, venäläinen matemaatikko
Serhi Novikov, ukrainalainen judoka
Serhi Novikov, ukrainalainen taiteilija
Sergei Novikov, Putinin hallinnon  virkamies, "harrastelijaohjaaja"
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sergei Novikov”, voi hakea sivunnimihaulla, laajalla sivunnimihaulla tai tekstihaulla.
Sitrulliinivasta-aine

Sitruliini-molekyyli.
Sitrulliinivasta-aine (S-CCPAb) tarkoittaa ihmisessä kehittyvää vasta-ainetta, joka on varsin tyypillisesti koholla nivelreumassa. Se on perinteistä reumafaktoria spesifisempi juuri nivelreumalle, koska sitä ei juurikaan muissa sidekudossairauksissa esiinny. Lisäksi vääriä positiivisia tuloksia saadaan vähemmän kuin reumafaktoria mittaamalla. Esimerkiksi punahukassa ja Sjögrenin oireyhtymässä sitrulliinivasta-ainetaso ei ole yleensä koholla.
Sitrulliini on ihmisen oma aminohappo ja ureakierron tuote, joka sitoutuu proteiineihin. Tarkalleen ottaen sitrulliinivasta-aineet suuntautuvat näitä proteiineja vastaan eli  ihmisen omaa biofysiologiaa kohtaan.
Aiheesta muualla

Terveyskirjasto, Seija Eskelinen: Sitrulliinivasta-aineet (S-CCPAb), 9.10.2014
Seine großen Erfolge

| Seine großen Erfolge Heino |
| --- | --- | --- |

Studioalbumin tiedot
 Julkaistu: 1970
 Formaatti: LP-levy
 Tyylilaji: schlager
 Levy-yhtiö: EMI
Heino muut julkaisut
| Halli, hallo, wir fahren 1970 | Seine großen Erfolge 1970 | ... meine schönsten Lieder 1971 |
Seine großen Erfolge on saksalaisen laulajan Heinon studioalbumi vuodelta 1970.
Kappaleet

Karamba, Karacho, ein Whisky
Ay, ay, ay, Paloma
Treue Bergvagabunden
Zwei weiße Möwen
Wenn die bunten Fahnen wehen
Wenn die Kraniche zieh'n
Zu der Ponderosa reiten wir
Jenseits des Tales
Heute geht die Sehnsucht zu dir auf die Reise
Die Sonne von Mexico
Tausend Gedanken
In Junkers Kneipe
13 Mann und ein Kapitän
Hey Capello (Es lebt eine Frau in Spanien)
Paikkoi ja pleisei

| Paikkoi ja pleisei Freud Marx Engels & Jung |
| --- | --- | --- |

Studioalbumin tiedot
 Äänitetty : 2001–2002
 Julkaistu: 2002
 Tuottaja(t): Olli Haavisto
 Tyylilaji: kantri, rock
 Kesto: 50.07
 Levy-yhtiö: Johanna Kustannus
Freud Marx Engels & Jungin muut julkaisut
| Hittihökkeli 1999 | Paikkoi ja pleisei 2002 | Sattuipa hassusti matkalla Forumiin... 2004 |
Paikkoi ja pleisei on suomalaisen Freud Marx Engels & Jung -yhtyeen yhdeksäs studioalbumi. Se julkaistiin vuonna 2002.
"Nurkkapöytä" -kappaleessa vierailivat näyttelijät Jussi Lampi, Tapio Liinoja ja Puntti Valtonen.
Kappaleet

Paikkoi ja pleisei – 3.31
Just niin mä tulin Turkuun – 3.12 (alkup. That’s How I Got to Memphis)
Kalaan (ei oisi kantsinu) – 3.37
Isätön cowboy – 5.09
Vanha kaarti – 4.47
Belse Pubissa – 3.58
Nurkkapöytä – 2.06
Koiranvirka – 3.27
Siperian oppia – 3.04
Autolla Amerikkaan – 3.05
Paha mari – 3.13 (alkup. Proud Mary)
Elvis – 3.35 (alkup. I Try to Think About Elvis)
Jos vain – 4.25
Kuolema kairassa – 3.42
Seikkailija (albumi)

| Seikkailija Finlanders |
| --- | --- | --- |

Studioalbumin tiedot
 Julkaistu: 15. huhtikuuta 2005
 Tyylilaji: iskelmä
 Kesto: 50.25
 Levy-yhtiö: Musiikkituottajat Group
Listasijoitukset
  19.
Finlandersin muut julkaisut
| Finlanders 20 v. Juhlalevy 2004 | Seikkailija 2005 | Mitä sulle kuuluu? 2007 |
Seikkailija on Finlandersin järjestyksessä 18. albumi, joka julkaistiin vuonna 2005. Seikkailija myi platinaa vuonna 2007 ja samalla siitä tuli yhtyeen ensimmäinen platinalevy.
Kappaleet

Seikkailija (Säv. A. Hartelin, san. J. Toiviainen, sov. A. Toivonen/A.Hartelin ) - 4'14
En (Säv./san. K. Ranta, sov. A. Toivonen ) - 3'17
Toivotaan, toivotaan (Che sarà) (Säv. J. Fontana ja J. Pes, san. P. Reponen, sov. A. Toivonen ) - 4'47
Kirkastat mun taivaan (Säv. A. Hartelin, san. J. Nikkinen, sov. A. Hartelin) - 3'20
Oikeesti (Säv. K. Ranta, san. S. Svärd, sov. A. Hartelin) - 4'12
Pikku prinsessa (Säv./san. O. Leppänen, sov. V. Mäki ja J. Eriksson) - 3'55
Kanssas aamu kauniimmalta näyttää (I Wanna Wake Up with You) (Säv. B. Peters, san. tuntematon, sov. V. Mäki ja A. Hartelin) - 4'05
Säädyllinen mies (Säv./sov. A. Toivonen, san. S. Svärd) - 3'22
Päivä kahden ihmisen (Säv./san. K. Kuivalainen, sov. Finlanders) - 3'16
Särkyneiden sydänten pöytä (Säv./san. O. Leppänen, sov. L. Paasikko) - 3'31
Herttakuningatar (Queen of Hearts) (Säv. H. Devito, san. J. Lammela, sov. T. Pelander) - 3'37
Maalaismaisema (Country Comfort) (Säv. Elton John, san. J. Virtanen, sov. Finlanders) - 3'36
Ei ole tarkoitettu niin (Säv./san. O. Leppänen, sov. L. Paasikko) - 4'26
Sisältää myös videon kappaleesta "Enemmän kuin milloinkaan"
Tekijät > Yhtyeen kokoonpano levyllä

Aarne Hartelin: basso, laulu
Jussi Lammela: rummut, laulu
Kari Lehtomäki: puhaltimet, laulu
Lasse Paasikko: puhaltimet, haitari
Timo Pelander: kitarat, laulu
Aku Toivonen: koskettimet, laulu
Tekijät > Muut

äänitykset ja miksaukset: MTG/Vekke Mäki, Jussi Eriksson ja Aku Toivonen
kitaroiden äänitys: Timo Pelander
masterointi: Vekke Mäki
kannen kuvat: Studio Harri Hinkka
layout: Jussi Eriksson
tuotanto: Finlanders Productions Oy
Paikkatietoportaali

Paikkatietoportaali on verkkosivusto, joka tarjoaa paikkatietoaineistoja tai paikkatietopalveluita. Esimerkki paikkatietoportaalista on suomalainen Paikkatietoikkuna, joka on Maanmittauslaitoksen ja muiden paikkatiedon tuottajien yhteistyö. Euroopan komission toteuttama oma INSPIRE-palvelu on kooste kansallisista paikkatietoportaaleista.
Aiheesta muualla

INSPIRE (Eurooppa) (Arkistoitu – Internet Archive)
Paikkatietoikkuna
NSDI Clearinghouse Network (Yhdysvallat)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Geoportal
Käännös suomeksi
Seine-et-Marne

Seine-et-Marne on Ranskan departementti numero 77. Se sijaitsee Pariisin itäpuolella Île-de-Francen alueella, ja sen länsiosa kuuluu Pariisin esikaupunkialueeseen. Departementissa on 1 338 427 asukasta (2011) ja sen väestötiheys on 226,3 asukasta neliökilometrillä. Departementti on jaettu 514 kuntaan, ja sen pääkaupunki on Melun.
Seine-et-Marne on Île-de-Francen departementeista vähiten kaupungistunut: 60 prosenttia sen pinta-alasta on viljelysmaata, ja sen väestötiheys on alueen pienin. Se on myös pinta-alaltaan alueen ylivoimaisesti suurin departementti.
Pariisin Disneyland sijaitsee Marne-la-Valléen esikaupungissa Seine-et-Marnessa.
Aiheesta muualla

Kuvia tai muita tiedostoja aiheesta Seine-et-Marne Wikimedia Commonsissa
Sergei Novikov (hiihtäjä)

Sergei Vladimirovitš Novikov (ven. Сергей Владимирович Новиков, s. 28. elokuuta 1980 Dolinsk) on venäläinen maastohiihtäjä.
Olympialaisissa Novikovin paras henkilökohtainen sijoitus on kahdeksas sija 15 kilometrin perinteisen tyylin kilpailussa Torinossa 2006. Sekä Salt Lake Cityssä 2002 että Torinossa 2006 hän hiihti kuudenneksi sijoittuneessa Venäjän viestijoukkueessa. Hiihdon maailmanmestaruuskilpailuissa hänen paras henkilökohtainen sijoituksensa on 14. sija vapaan tyylin sprintissä Val Di Fiemmessä 2003. Samojen kilpailuiden 4 × 10 kilometrin viestissä hän sijoittui neljänneksi.
Hiihdon maailmancupissa Novikov on henkilökohtaisessa kilpailussa sijoittunut yhden kerran palkintokorokkeelle; 15 kilometrin perinteisen tyylin kilpailussa Otepäässä 2006. Maailmancupin viesteissä hän on voittanut yhden kilpailun ja ollut kerran kolmas.
Sini Pyy

| Sini Pyy> Henkilötiedot |
| --- | --- |
Syntynyt: 5. kesäkuuta 1992 Rovaniemi
Kansalaisuus:   Suomi
Uran tiedot
Pituus:  163 cm
Laji:  maastohiihto, ampumahiihto
Seura:  Ounasvaaran Hiihtoseura
Kilpauran kesto:  2012–
Valmentaja:  Jukka Salo
 Tietolaatikko päivitetty 12. maaliskuuta 2018 
Aiheesta muualla
www.sinipyy.com
Sini Pyy (s. 5. kesäkuuta 1992 Rovaniemi) on suomalainen vammaisluokissa kilpaileva kelkkahiihtäjä. Hän kilpailee maastohiihdossa ja kaudesta 2016–2017 lähtien ampumahiihdossa.
Pyy aloitti kelkkahiihdon vuonna 2012, kaksi vuotta vammautumisensa jälkeen. Vuonna 2010 hän joutui auto-onnettomuuteen, jonka seurauksena lääkäri vahvisti diagnoosiksi täydellisen selkäydinvamman. Pyy debytoi maailmancupin kisassa Vuokatissa kaudella 2012–2013. Vuonna 2014 Pyy pääsi villillä kortilla mukaan Sotšin paralympialaisiin , joissa hän kilpaili 1 km:n sprintissä sekä 5 km:n matkalla sijoittuen kummassakin lajissa sijalle 22.
Pyy valittiin Suomen Paralympiajoukkueeseen vuoden 2018 Pyeongchangin talviparalympialaisiin. Pyeongchangissa Pyyn lajeina ovat maastohiihdon 1,1 km:n sprintti ja 5 km:n hiihto sekä 6,0 ja 12,5 km:n ampumahiihtomatkat. Pyyn kisojen ensimmäinen matka oli 6,0 kilometrin ampumahiihto, jossa matka katkesi heti kisan alussa. Pyy kaatui hiihtokelkan irrotessa väärin sijoitetuista siteistä ja hän joutui sen takia jättämään kilpailun kesken.
Pyy on osallistunut myös parapyöräilyn MM-kisoihin kesällä 2018 Italian Maniagossa.
Aiheesta muualla

Sini Pyyn verkkosivut (Arkistoitu – Internet Archive)
Sergei Novikov (virkamies)

Sergei Novikov on venäläinen virkamies, joka työskentelee vuodesta 2017 alkaen julkisten projektien neuvoston johtajan virassa Vladimir Putinin hallinnossa Kremlissä. Aiemmin hän oli presidentin hallinnon sisäpoliittisen osaston varajohtaja.
Novikov osallitui Moskovassa nuorille oopperaohjaajille järjestettyyn kilpailuun, ja sai palkintona ohjata Pjotr Tšaikovskin oopperan Jolanta moskovalaisessa Helikon-oopperassa. Ruotsin kuninkaallisessa oopperan johtaja näki esityksen ja kutsu Novikovin Ruotsiin ohjaamaan saman teoksen. Hänen taustansa paljastui keväällä 2022, ja Ruotsissa herättiin kysymään, kuinka sinisilmäisiä Oopperassa olikaan oltu.
Norma Jean (yhtye)

| Norma Jean |
| --- | --- |
 Norma Jean konsertissa 2008
Tiedot
Toiminnassa:  1998–
Tyylilaji:  mathcore alternative metal
Kotipaikka:  Douglasville, Georgia, Yhdysvallat
Laulukieli:  englanti
Jäsenet:  Cory Brandanlain, laulu   Scottie Henry, rummut,laulu   Chris Day, kitara   Jake Schultz, basso   Chris Raines, kitata  
Entiset jäsenet:  Josh Scogin   Josh Doolittle, basso   Daniel Davison, kitata  
Levy-yhtiö:  Solid State Records  
Aiheesta muualla
Kotisivut
Infobox OKNimi-testi OK: 
Norma Jean on yhdysvaltalainen metalcore-yhtye kotoisin Douglasvillesta, Georgiasta. Vuonna 1997 perustetulla yhtyeellä on levytyssopimus Solid State Recordsin kanssa. Norma Jean kuuluu tyylilajinsa kärkinimiin, ja sen albumit O God, the Aftermath ja Redeemer ovat saavuttaneet sijoja Billboardin listoilla, myyden yli 100 000 kappaletta kumpaakin albumia pelkästään Yhdysvalloissa. Albumit Redeemer ja The AntiMother on lisensoitu Century Media Records -levymerkille.
Historia > Luti-Krissta Norma Jeaniksi (1997–2002)

Luti-Kriss-nimisestä orkesterista kehittynyt Norma Jean perustettiin, kun Luti-Krissin kokoonpanoon liittyi eri basisti ja rumpali turntable-soittajan tilalle. Luti-Kriss-nimellä yhtye ehti julkaista EP:n, kaksi split-EP:tä ja yhden albumin.
Uusi bändi sai nimensä näyttelijä Marilyn Monroelta, jonka oikea nimi oli Norma Jeane Baker. Silloisen rumpali Daniel Davisonin mukaan he halusivat nimellä olevan myös hengellinen ulottuvuus ja sanakirjasta katsottuaan he huomasivat, että "Norma" tarkoittaa mallia ja "Jean" Jumalan armoa ja laupeutta, joten yhdistettynä nimi tarkoittaa "Armon ja laupeuden mallia".
Historia > Solid State -vuodet ja nouseva suosio (2003–2008)

Vuonna 2002 yhtye julkaisi albumin Bless the Martyr and Kiss the Child Solid State Recordsilla, ja maaliskuussa 2005 Norma Jean julkaisi toisen albuminsa nimeltä O God, the Aftermath.
Alkuperäinen laulaja Josh Scogin jätti yhtyeen pian Bless the Martyr and Kiss the Childin julkaisun jälkeen ja perusti The Chariotin. Hänen tilalleen tuli Brad Norris puolentoista vuoden ajaksi. Sen jälkeen laulajaksi liittyi Cory Brandan, joka soitti aiemmin yhtyeissä Eso-Charis, Living Sacrifice ja Uses Fire. Alkuperäinen basisti Joshua Doolittle jätti myös yhtyeen samoihin aikoihin kuin Scogin. Doolittlen tilalle tuli Jake Schultz vuonna 2003.
Jäsenvaihdosten jälkeiset albumit O God the Aftermath (2005) ja Redeemer (2006) nostivat yhtyeen suosiota nousten Billboard-listoille. Jälkeen mainitun tuotti ja äänitti Ross Robinson. O God the Aftermathin kansitaide sai Grammy-ehdokkuuden luokassa Best Recording Package vuonna 2006. Kansitaiteen suunnitteli Asterisk Studion omistaja ja Demon Hunter -yhtyeen laulaja Ryan Clark.
21. syyskuuta 2007 rumpali Daniel Davison ilmoitti jättävänsä yhtyeen sen jälkeen, kun yhtyeen konserttikiertue päättyisi. Hän teki viimeisen konserttinsa marraskuussa 2007 Irving Plazalla, New Yorkissa. Davison tuli myöhemmin tunnetuksi ohjaamiensa musiikkivideoiden lisäksi Underoathin ja Every Time I Die -yhtyeiden rumpalina.
Vuonna 2007 Norma Jean kirjoitti uutta musiikkia ja soitti vuonna 2008 Warped Tour -kiertueella.
Yhtye kirjoitti kappaleen Helmet-yhtyeen Page Hamiltonin kanssa. Yhtye työskenteli toistenkin vierailevien kirjoittajien kanssa. Helmikuun alussa yhtye ilmoitti, että rumpalin paikan Norma jeanissa täyttää Chris Raines, joka soittaa myös yhtyeessä Spitfire.
5. elokuuta 2008 Norma Jean julkaisi albumin The Anti Mother. Kappaleesta "Robots 3 Humans 0" kuvattiin musiikkivideo, ohjaajanaan Daniel Chesnut. Yhtye lähti kiertueelle kuvauksien jälkeen.
Historia > Razor & Tie -levy-yhtiöllä (2009–2015)

3. marraskuuta 2009 yhtye ilmoitti jättävänsä pitkäaikaisen levy-yhtiönsä Solid State Recordsin siirtyäkseen riippumattomalle Razor & Tielle. Uuden labelin Meridional ilmestyi heinäkuun 13. 2010. Meridional on teemaltaan aiempaa raskaampi ja synkempi.
Marraskuussa 2010 Norma Jeanin edellinen levy-yhtiö Solid State Records julkaisi retrospektriivisen katsauksen menneeseen julkaisten kokoelman Birds and Microscopes and Bottles of Elixirs and Raw Steak and a Bunch of Songs. Kokoelmaboxi sisältää bändin kolme ensimmäistä, Solid Staten julkaisemaa, levyä (Bless the Martyr and Kiss the Child, Redeemer sekä O God, the Aftermath).
Maaliskuussa 2012 yhtye vieraili ensimmäistä kertaa Suomessa Dead & Divine:n ja The Chariotin kanssa Nosturissa. Norma Jeanin alkuperäinen vokalisti, The Chariotin Josh Scogin, yhtyi lavalla "Memphis Will Be Laid to Waste" -kappaleeseen toiseksi vokalistiksi.
Razor & Tie julkaisi jälleen Norma Jeanin seuraavan levyn, Wrongdoers, elo-syyskuussa 2013.
Historia > Takaisin Solid Statelle (2015–)

Toukokuussa 2015 yhtye alkoi työstämään seitsemättä kokopitkää albumia. Myöhemmin samana vuonna Norma Jean ilmoitti palaavansa Solid State Recordsille, joka julkaisisi tulevan albumin vuonna 2016.
Heinäkuussa 2015 yhtye ilmoitti juhlivansa O God, The Aftermath -albumin 10-vuotisjuhlia Pohjois-Amerikan kiertueella Sleepwaven, '68:n ja The Ongoing Concept -yhtyeiden kanssa.
Ennen uuden albumin julkaisua ainoa alkuperäisjäsen, kitaristi Chris Day lähti bändistä korvautuen Phillip Farriksella. Uusi albumi Polar Similar ilmestyi syyskuussa 2016.
Jäsenet

Cory Brandan Putman - laulu (2004 - )
Chris Day - kitara, taustalaulu (2001 - )
Scottie Henry - kitara, taustalaulu (2001 - )
Jake Schultz - basso (2003 - )
Chris Raines - rummut (2007 - )
Jäsenet > Entiset

Josh Scogin - laulu (1997 - 2002)
Chris Day - kitara, taustalaulu (2001 - )
Brad Norris - laulu (live, 2002 - 2004)
Josh Doolittle - basso (1997 - 2002)
Daniel Davison - rummut (1997 - 2007)
Jäsenet > Vierailevat

Aaron Weiss (mewithoutYou) - taustalaulu kappaleella "Memphis Will Be Laid to Waste", albumilla Bless the Martyr and Kiss the Child, soitti myös lyömäsoittimia eri kappaleilla.
Matt Putman - lyömäsoittimet Redeemer -albumilla ja Ozzfest 2006 -kiertueella.
Steve Hash - lyömäsoittajana Radio Rebellion Tour 2006 -kiertueella.
Diskografia

| 0 | 1 | 2 | 3 | 4 |
| --- | --- | --- | --- | --- |
| Julkaistu | Albumi | Levy-yhtiö | Billboard-sijoitus  | Myyntiluvut (USA) |
| 13. elokuuta 2002 | Bless the Martyr and Kiss the Child | Solid State Records |  | 98,000+ |
| 14. joulukuuta 2002 | Norma Jean/mewithoutYou Split 7" | Solid State Records Tooth & Nail Records |  |  |
| 1. maaliskuuta 2005 | O God, the Aftermath | Solid State Records | #62 | 110,000+ |
| 21 maaliskuuta 2006 | O God, the Aftermath: Deluxe Edition | Solid State Records |  |  |
| 12. syyskuuta 2006 | Redeemer | Solid State Records Century Media | #38 | 100,000+ |
| Kesä 2008 | The AntiMother | Solid State Records Century Media |  |  |
| 2010 | Meridional |  |  |  |
| 2013 | Wrongdoers |  |  |  |
| 2016 | Polar Similar |  |  |  |
| 2019 | All Hail |  |  |  |
| 2022 | Deathrattle Sing for Me |  |  |  |
Aiheesta muualla

Norma Jean's Viralliset kotisivut
Albumin "O God the Aftermath" viralliset sivut
Albumin "Redeemer" viralliset kotisivut
Rumpali Daniel Davisonin haastattelu RebelPunk-sivustolla
Norma Jean Myspacessa (englanniksi)
Norma Jean Last.fm:ssä (englanniksi)
Interview with Cory Brandan and Chris Day
Interview with Jake Shultz
Interview with Daniel by Hate Something Beautiful.com
Laulaja Cory Brandan konsertissa 2007
Schultz lavalla vahvistimien vieressä
Siparunaceae

| Siparunaceae |
| --- | --- |
 Siparuna guianensis
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Lahko::  Laurales
Heimo::  Siparunaceae  Schodde
Suvut
 Glossocalyx  Siparuna – siparunat 
Katso myös
   Siparunaceae Wikispeciesissä   Siparunaceae Commonsissa 
Infobox OKNimi-testi OK: 
Siparunaceae on kasviheimo koppisiemenisten Laurales-lahkossa, jonka tunnetuin heimo on laakerikasvit (Lauraceae).
Ulkonäkö ja koko

Kasvit ovat pensaita tai liaaneja, ja niihin kerääntyy alumiinia. Kasvit ovat enemmän tai vähemmän aromaattisia tai joskus melko epämiellyttävän tuoksuisia. Puusolukossa ei ole leveitä ydinsäteitä. Karvat ovat usein tähtikarvoja tai kimppuina. Silmut ovat suomuttomat. Lehdet sijaitsevat vastakkain ja ovat sahalaitaisia, korvakkeettomia, ja melko vahvat suonet yhtyvät lavan reunalla. Kukat ovat yksineuvoisia ja kasvit yksi- tai kaksikotisia. Suvussa Glossocalyx kukat ovat vastakohtaisia, suvussa Siparuna säteittäisiä. Kehälehtiä on tavallisesti neljä, viisi tai kuusi tai kehä on epämääräinen; harvoin kehälehtiä on seitsemän. Joskus kehälehdet ovat kasvaneet yhteen. Heteitä on tavallisesti kaksi tai paljonkin enemmän, harvoin yksi. Ponnet avautuvat usein yhdellä läpällä. Erillisiä emilehtiä on vähintään kolme, usein enemmän, ja ne ovat lyhytvartaloisia. Siemenaihe on yksikalvoinen. Hedelmävaiheessa pohjusmalja, jonka sisällä pienet hedelmät ovat, hajoaa epäsäännöllisesti.
Levinneisyys

Heimon kaksi sukua kasvaa eri alueilla. Siparunat esiintyvät trooppisessa Amerikassa ja Glossocalyx Länsi-Afrikassa.
Luokittelu

Siparunaceae käsittää kaksi sukua, joista siparunat (Siparuna) käsittävät 74 lajia. Glossocalyx longicuspis on ainoa laji suvussaan.
Heimo muodostaa yhdessä heimojen Gomortegaceae ja Atherospermataceae kanssa kladin Laurales-lahkon evoluutiopuussa. Kladin ominaisuuksiin kuuluvat muun muassa neulamaiset oksalaattikiteet, pohjusmaljan umpinaisuus, ponnen yksiteekaisuus, hyvin pieni alkio ja runsas endospermi (ravintovarasto siemenessä).
Aiheesta muualla

Glossocalyx, kuvia: http://korupplants.lifedesks.org/pages/562
Shelley Lubben

Shelley Lubben
Shelley Lubben (myös Roxy tai Roxey; 18. toukokuuta 1968 – 9. helmikuuta 2019) oli yhdysvaltalainen pornonäyttelijä. Hän esiintyi 1990-luvulla, mutta ryhtyi sittemmin pornografian vastaiseksi aktivistiksi ja omaksui kristinuskon. Hän ehti esiintyä noin 30:ssä elokuvassa, kunnes sai HPV:n, joka johti kohdunkaulan syöpään. Ennen pornouraansa hän oli joutunut seksuaalirikoksen uhriksi 9-vuotiaana ja ryhtynyt prostituoiduksi 18-vuotiaana.
Lubben perusti vuonna 2007 Garrett-miehensä kanssa pornografian vaikutuksia vastustavan ja pornoteollisuuden työntekijöitä auttavan Pink Cross Foundationin. Lubben julkaisi kirjan Truth Behind the Fantasy of Porn sekä yli 200 artikkelia ja tietoiskua. Hän esiintyi lisäksi muun muassa lukuisissa dokumenteissa.
Sinapinsiemen (yhdistys)

| Sinapinsiemen |
| --- | --- |
Perustettu:  1979
Perustaja:  Anna-Maija Raittila
Tyyppi:  ekumeeninen järjestö
Kotipaikka:  Helsinki
Puheenjohtaja:  Olavi Heino
Kattojärjestö:  Taizé-liike
Aiheesta muualla
Sivusto
Infobox OKVirheellinen NIMI-arvo: 
Sinapinsiemen ry on vuonna 1979 perustettu kristillinen järjestö. Toiminta-ajatuksensa mukaan yhdistys rohkaisee etsimään Raamattuun pohjautuvaa kristillistä elämäntapaa, jossa on tilaa rukoukselle, vuorovaikutukselle ja yhteisöllisyyden kautta toteutuvalle lähimmäisenrakkaudelle. Hiljaisuuden retriitit kuuluvat yhdistyksen toimintaan. Sinapinsiemen toimii taizéläisen liikkeen yhdyssiteenä.
Toimintamuodot

Järjestö pitää yllä "tulisijaksi" kutsumaansa Ukinrantaa Kangasalan keskustassa. Sinapinsiemen ry:llä oli aikaisemmin Morbackan hiljaisuuden yhteisö Kaarinassa vuosina 1984–2009. Yhteisö sai alkunsa Halikon Omenapuukylästä.
Toimintamuodot > Intian kummilapsitoiminta

Sinapinsiemen hoitaa Suomessa kummilapsitoimintaa yhteistyössä Luoteis-Intian Gujaratissa toimivan Education Sponsorship Programmen kanssa. Vuodesta 1976 alkaen Suomessa on toiminut kummirengas, joka kerää koulutusvaroja vuosittain alkuasukas- eli adivasinuorten kouluttamiseen ja heidän kotikyliensä terveydenhuollon ja toimeentulon parantamiseen. Intian toiminnan keskus on Gujaratin osavaltion pääkaupungissa Ahmedabadissa.
Aiheesta muualla

Sinapinsiemen ry:n kotisivut
Pailhead

Pailhead oli industrial metal -yhtyeen Ministryn lyhytkestoinen sivuprojekti, jossa Dischord Recordsin perustaja ja entisen Minor Threatin keulahahmo Ian MacKaye lauloi. Yhtyeen musiikki oli yhdistelmä industrialia ja hardcore punkia, edeltäen mitä Ministry tulisi myöhemmin tekemään Jello Biafran kanssa toisessa sivuprojektissa Lardissa.
Jäsenet

Ian MacKaye – laulu
Al Jourgensen – kitara, taustalaulu
Paul Barker – bassokitara
Bill Rieflin – rummut
Eric Spicer – rummut